Държавен вестник, бр. 71, 2010 г., стр. 3

БРОЙ  71	
Д Ъ Р Ж А В Е Н  В Е С Т Н И К 	
СТР.  3  
РЕШЕНИЕ
за промени в състава на Комисията по бю­
джет и финанси
Народното събрание на основание чл. 79, 
ал. 1 от Конституцията на Република Бъл­
гария и чл. 18, ал. 7 и чл. 20, ал. 1 и 4 от 
Правилника за организацията и дейността 
на Народното събрание 
Р Е Ш И :
1. Освобождава Светлана Ангелова Най­
денова като член на Комисията по бюджет 
и финанси.
2. Избира Валентин Алексиев Николов за 
член на Комисията по бюджет и финанси.
Решението е прието от 41-ото Народно съб­
рание на 2 септември 2010 г. и е подпечатано 
с официалния печат на Народното събрание.
Председател на Народното събрание:
Цецка Цачева
7271
МИНИСТЕРСКИ СЪВЕТ
ПОСТАНОВЛЕНИЕ № 185
ОТ 2 СЕПТЕМВРИ 2010 Г.
за изменение и допълнение на Наредбата за 
устройството и дейността на Националния 
доверителен екофонд, приета с Постановление 
№ 96 на Министерския съвет от 2004 г. (ДВ, 
бр. 41 от 2004 г.)
МИНИСТЕРСКИЯТ СЪВЕТ
П О С ТА Н О В И :
§ 1. В чл. 1 се правят следните изменения:
1. Алинея 1 се изменя така:
„(1) Националният доверителен екофонд 
(НДЕФ) е юридическо лице със седалище Со­
фия за управление на средствата, постъпващи 
от суапови сделки „Дълг срещу околна среда“ 
и „Дълг срещу природа“, от международна тър­
говия с предписани емисионни единици (ПЕЕ) 
за парникови газове, от продажба на квоти за 
емисии на парникови газове за авиационни 
дейности, както и от правителства, междуна­
родни финансови институции и други дарители, 
предназначени за опазване на околната среда 
в Република България.“
2. Алинея 3 се изменя така:
„(3) Управлението на НДЕФ се извършва 
в съответствие с принципите на прозрачност, 
екологична и икономическа ефективност, на­
деждност, проследимост и отчетност.“
§ 2. В чл. 2 се правят следните изменения 
и допълнения:
1. В ал. 1 се създава т. 3а:
„3а. постъпления от продажби на ПЕЕ и на 
квоти за авиационни дейности;“.
2. Алинея 2 се изменя така:
„(2) Средствата на НДЕФ се разходват за 
финансиране и съфинансиране на екологични 
проекти и дейности в съответствие с условията 
на дарителите и с приоритетите на националните 
екологични стратегии и програми и Национал­
ната схема за зелени инвестиции.“
§ 3. Член 4 се изменя така:
„Чл. 4. Счетоводството на НДЕФ се осъ­
ществява и финансовите отчети се съставят 
в съответствие с изискванията на Закона за 
счетоводството и приложимите счетоводни 
стандарти, както и с изискванията на дарите­
лите по отношение на предоставяните от тях 
средства.“
§ 4. В чл. 7 се правят следните изменения:
1. Алинея 5 се изменя така:
„(5) Председателят на УС не може през 
времето на своя мандат да заема длъжност 
в държавната администрация и да членува в 
политически партии.“
2. Алинея 8 се изменя така:
„(8) До избора на нов председател на УС 
неговите функции се изпълняват от:
1. досегашния председател на УС – в слу­
чаите по ал. 6, т. 1 и 2;
2. един от заместник-председателите, избран 
от УС след съгласуване с КС – в останалите 
случаи.“
§ 5. В чл. 9 се правят следните изменения 
и допълнения:
1. В ал. 1, т. 3 думите „земеделието и про­
доволствието“ се заменят с „икономиката, 
енергетиката и туризма“.
2. В ал. 7, т. 3 буква „а“ се изменя така:
„а) при смяната му с друг представител на 
общините по решение на Националното сдру­
жение на общините в Република България;“.
3. Създава се нова ал. 8:
„(8) Членовете на УС, чиито пълномощия 
са прекратени по реда на ал. 7, т. 1, предло­
жение второ, т. 2, букви „а“ и „б“ и т. 3, буква 
„б“, продължават да изпълняват функциите си 
до замяната им с нови членове по реда на 
наредбата.“
4. Досегашната ал. 8 става ал. 9 и се из­
меня така:
„(9) В случаите, когато в УС се разглеждат 
проекти в областта на строителството, транс­
порта и др., в заседанията участва упълномощен 
представител на съответните ведомства с право 
на съвещателен глас.“
§ 6. Член 10 се изменя така:
„Чл. 10. Управителният съвет:
1. определя общата стратегия и политика в 
дейността на НДЕФ;
2. приема правилника за работа на НДЕФ 
след съгласуване с КС;
3. взема решения във връзка с договори за 
предоставяне на финансиране в полза на НДЕФ 
и рамкови споразумения за съвместно изпълне­
ние с други, създадени със закон, национални 
фондове, като упълномощава председателя на 
УС да ги сключи от името на НДЕФ;